Discussió:Diccionari

message: hello how are you i want webside free translation english to catalan and catalan to english
replies: text: http://www.comprendium.es --SMP (missatges) 22:32, 23 mar 2006 (UTC)
Hola, tinc una pàgina (Paraulari.net) que potser sigui interessant afegir en aquest article, però, com que és meva, prefereix que sigueu altres els que decidigueu si es posa o no.
Gràcies, --Zolople (disc.) 12:16, 23 nov 2009 (CET)

message: Diccionari
Un diccionari és una llista de paraules amb les seves definicions, o una llista de paraules amb les corresponents en altres llengües. Molts diccionaris inclouen informació extra, com ara; informació sobre la pronunciació, derivacions de les paraules, exemples d'utilització, l'etimologia, il·lustracions, informació sobre la utilització de les paraules...
En un diccionari, les paraules segueixen un ordre alfabètic. Cada paraula que encapçala una definició s'anomena entrada o encapçalament.
Taula de continguts
    1 Parts d'una entrada d'un diccionari
    2 Tipus de diccionaris
    3 Diccionaris de català
    4 Diccionaris catalans en la història
    5 Vegeu també
    6 Enllaços externs
    7 Referències
Parts d'una entrada d'un diccionari
Dins de cada entrada trobarem les definicions, que s'anomenen accepcions, les quals van numerades en negreta. Una accepció pot tenir subaccepcions, que es numeren amb xifres en cursiva. De vegades, en les subaccepcions pot haver-hi frases fetes o refranys. Una altra part important d'un article de diccionari és l'etimologia, que serveix per indicar l'origen de la paraula i, de vegades, també la datació més antiga coneguda. A més, l'entrada pot anar acompanyada d'exemplificacions que serveixen per entendre millor l'ús de la paraula. Els exemples sempre s'escriuen en cursiva. Finalment, dins de les accepcions hi acostuma a aparèixer informació morfològica. Aquesta informació, sovint abreujada, ens ajuda a conèixer aspectes com el gènere, la categoria gramatical o els tipus de verb que es relacionen amb l'accepció.
Es distingeix un diccionari d'una enciclopèdia principalment en què un diccionari se centra en el significat i ús dels mots, mentre que una enciclopèdia intenta recopilar i organitzar coneixement sobre temes molt variats. Per exemple, les enciclopèdies generals solen tenir articles sobre topònim (països, ciutats, accidents geogràfics,...) i biografies de personatges històrics.
Tipus de diccionaris
    Segons el model de llengua:
        Normatius: Solen estar fets per institucions que s'encarreguen de l'ortografia i la normativa d'una llengua. Aquests diccionaris, doncs, recullen només tot allò "correcte" i representen un model d'ús de la llengua. Ho són, per exemple, el Diccionari de l'Institut d'Estudis Catalans, el de la Real Academia Española, el Duden a Alemanya, etc.
        Descriptius: Es limiten a descriure l'ús real que fan de la llengua els parlants, independentment de si aquest ús és correcte o no, i no pretenen establir cap model de llengua. L'avantatge és que, en canvi, contenen moltes més expressions i paraules que els diccionaris normatius. Ho són, per exemple, el Diccionari Alcover-Moll o el Diccionari de María Moliner.
    Segons el tipus de contingut:
        Diccionaris de definicions (l'habitual)
        Diccionaris bilingües (per exemple: català/anglès)
        Diccionaris de sinònims
        Diccionaris d'antònims
        Diccionari ortogràfics i de pronúncia
        Diccionaris inversos: on les paraules s'ordenen per la terminació
        Diccionaris etimològics
        Diccionaris visuals
        Diccionaris ideològics: on les paraules s'agrupen per temes o camps semàntics
Diccionaris de català
    Diccionari de la llengua Catalana de l'IEC
    Diccionari català-valencià-balear
    Gran Diccionari de la Llengua Catalana
    Diccionari Invers de la Llengua Catalana
    Diccionari Bàsic Català-Alemany / Alemany-Català
    Diccionari Oxford Pocket Català
    Diccionari Mitjà Castellà-Català i Català-Castellà
    Diccionari MAPFRE-INSETEC de Castellà-Català / Català-Castellà
    Primer Diccionari
Diccionaris catalans en la història
Principals diccionaris catalans o amb presència del català, en la història, incloent-hi reculls lexicogràfics i vocabularis assimilables als diccionaris:
    Liber Elegantiarum, de Joan Esteve (Paganinus de Paganinis, Venècia 1489).
    Vocabolari molt profitos per apendre Lo Catalan Alamany y lo Alamany Catalan (Joan Rosembach, Perpinyà 1502)
    Fons verborum et phrasium d'Antoni Font (Sebastià y Jaume Mathevat, Barcelona 1637)
    Dictionarium seu Thesaurus Catalano-Latinus verborum ac phrasium, de Pere Torra (Gabriel Nogués, Barcelona 1640).
    Dictionario castellano. Dictionaire françois. Dictionari catala., de Pere Lacavalleria (Pere Lacavalleria, Barcelona 1642)
    Gazophylacium Catalano-Latinum, de Joan Lacavalleria i Dulach (Antoni Lacavalleria, Barcelona 1696).
    Breve Diccionario Valenciano-Castellano, de Carles Ros (Joseph Garcia, València 1739)
    Promptuario Trilingüe (català, castellà i francès) de Josep Broch (Pau Campins, Barcelona 1771).
    Diccionario catalan-castellano-latino, de Joaquim Esteve, Josep Bellvitges i Antoni Jutglà (Tecla Pla, Barcelona 1803-1805).
    Diccionari de la llengua catalana ab la correspondencia castellana y llatina de Pere Labèrnia (Vídua Pla, Barcelona 1839-1840).
    Diccionari catalá-castellá-llatí-frances-italià, de "Una Societat de Catalans" (Joseph Torner, Barcelona 1839).
    Diccionari mallorquí-castellà, de Pere Antoni Figuera (Esteve Trias, Palma 1840).
    Nuevo diccionario mallorquín-castellano-latín, de Joan Josep Amengual (Juan Colomar, Palma 1858-1878).
    Pal·las. Diccionari català-castellà-francès, d'Emili Vallès (Pal·las, Barcelona 1927).
    Diccionari català-valencià-balear d'Antoni Maria Alcover i Francesc de Borja Moll (Imp. De Mn. Alcover / Gràfiques Miramar, Palma de Mallorca 1930-1962).
    Diccionari general de la llengua catalana de Pompeu Fabra (Catalònia, Barcelona 1932).
    Diccionari etimològic i complementari de la llengua catalana, de Joan Coromines (Curial, Barcelona 1980-1991)
    Diccionari de la llengua catalana, de l'Institut d'Estudis Catalans (Edicions 3 i 4, Edicions 62, Editorial Moll, Enciclopèdia Catalana i Publicacions de l'Abadia de Montserrat; Barcelona, Palma de Mallorca i València 1995). (Segona edició: Edicions 62 i Enciclopèdia Catalana, Barcelona 2007).
Vegeu també
    Tesaurus.
    Glossari.
    Lexicografia.
    Diccionari morfològic.
    Sinònim.
thread_title:  Diccionari